CELEX: 62016TN0735
Language: sl
Date: 2016-10-22 00:00:00
Title: Zadeva T-735/16: Tožba, vložena 22. oktobra 2016 – CX/Komisija

19.12.2016   
            
            
               SL
            
            
               Uradni list Evropske unije
            
            
               C 475/20
            
         Tožba, vložena 22. oktobra 2016 – CX/Komisija
   (Zadeva T-735/16)
   (2016/C 475/30)
   Jezik postopka: francoščina
   
      Stranki
   
   
      Tožeča stranka: CX (Bordeaux, Francija) (zastopnik: É. Boigelot, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi dopustnost in utemeljenost njene tožbe;
            
         
               —
            
            
               posledično,
               
                           —
                        
                        
                           razglasi ničnost odločbe z dne 18. decembra 2015, referenčna številka Ares(2015)5952489, v delu, v katerem je tožeči stranki odrejeno znižanje njene plače;
                        
                     
                           —
                        
                        
                           razglasi ničnost odločbe z dne 12. julija 2016, referenčna številka HR.E.2/CB/sa/Ares(2016), ki je bila vročena istega dne, s katero je OI zavrnil del pritožbe tožeče stranke, ki jo je vložil 17. marca 2016, z referenčno številko R/170/16, ki se nanaša na odločbo o znižanju njene plače;
                        
                     
                           —
                        
                        
                           toženi stranki naloži plačilo neupravičeno zadržanih zneskov, povečanih s kaznijo in zakonskimi obrestmi;
                        
                     
                           —
                        
                        
                           toženi stranki naloži v skladu s členom 87(1) Poslovnika Sodišča za uslužbence plačilo vseh stroškov.
                        
                     
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: kršitev Kadrovskih predpisov za uradnike, zlasti člena 24(1) Priloge IX k navedenim predpisom, ki naj bi jo storil organ za imenovanje (OI) pri Komisiji s tem, da v svoji odločbi ni določil višine zadržanega zneska, ki ga je nameraval odbiti od plače tožeče stranke.
            
         
               2.
            
            
               Drugi tožbeni razlog: kršitev obveznosti obrazložitve v zvezi s samimi razlogi tega znižanja plače, pri čemer ta kršitev temelji na neenakem obravnavanju v škodo tožeče stranke.
            
         
               3.
            
            
               Tretji tožbeni razlog: zloraba postopka in pristojnosti, zloraba in izkrivljanje pooblastila, ker izpodbijana odločba pomeni prikrito disciplinsko sankcijo.
            
         
               4.
            
            
               Četrti tožbeni razlog: kršitev načel razumnega roka, dobre vere in dobrega upravljanja, ker dejstva, ki jih tožena stranka zatrjuje v zvezi s tožečo stranko, segajo v leti 2001 in 2003, torej več kot 14 in 12 let pred izpodbijano odločbo.